	Школа
	Медицинска школа Бањалука

	Наставни предмет
	Српски језик и књижевност

	Разред
	други

	Датум реализације
	септембар 2026. године

	Наставник
	мр Сања Ђурић, проф.


	Наставна тема
	Усмено изражавање

	Наставна јединица
	Упознавање са планом, програмом рада и лектиром/књижевност старог вијека

	Тип часа
	Уводни час

	Циљ часа
	· Упознавање ученика са наставним програмом, планом рада, лектирама, уџбеницима, помоћном литературом, распоредом писмених задатака, додатне и допунске наставе, као и са распоредом одржавања секција. 

	Образовни задаци
	· Упознавање ученика са наставним темама, које ће се обрађивати током другог разреда, распоредом писмених задатака и лектире;
· Представљање уџбеника и помоћне литературе.

	Функционални задаци
	· Оспособљавање ученика за коришћење уџбеника и њихових садржаја.
· Оспособљавање ученика да кроз говорну вјежбу успешно поступају у улози говорника и у улози слушаоца, да језички уобличе своја запажања и да их саопште.
· Истицање значаја стицања редовних радних навика.

	Васпитни задаци
	· Истицање значаја образовања за живот појединца и колектива.
· Мотивисање ученика за рад и стварање читалачких навика.
· Указивање на значај тражења помоћи и сарадње са осталим ученицима и наставником.
· Развијање говорне културе.

	Кључни појмови
	Уџбеници, лектира, литература, план и програм, књижевне области, језичке области, култура изражавања 

	Облици рада
	Фронтални

	Наставне методе
	Монолошка, дијалошка, демонстративна

	Наставна средства
	Табла, креда, уџбеници, планови и програм, сајт www.srpskijez.net

	Литература и додатни материјал за наставнике
	· Миодраг Павловић, Читанка – Уџбеник за други разред гимназија и средњих стручних школа
· Весна Ломпар, Граматика – Уџбеник за други разред гимназија и средњих стручних школа
· Милија Николић Методика наставе српског језика и књижевности, Београд, Завод за уџбенике  и наставна средства, 2008.

· Драгиша Живковић, Речник књижевних термина, Београд, Нолит, 2004.

· Драгиша Живковић, Теорија књижевности са теоријом писмености, Београд, Драганић, 2001.

· Миливој Солар,  Теорија књижевности  Школска књига, Загреб, 1984.

· Иван Клајн, Речник језичких недоумица, Прометеј, Нови Сад, 2007.
· Иван Клајн, Милан Шипка, Велики речник страних речи и израза, Прометеј, Нови Сад, 2008.  
· Зона Мркаљ, Колико познајеш књижевност, Друштво за српски језик и књижевност Србије, Београд, 2012. 

	Литература и додатни материјал за ученике
	„Гилгамеш“; „Библија“; Хомер: „Илијада и Одисеја“.

	Напомене

	


ТОК ЧАСА 
	Уводни дио часа
(5 минута)


	Разговор са ученицима о томе како су провели љетњи распуст и шта су читали током љетњег распуста, да ли то укључује и нешто од лектире предвиђене за други разред и какви су њихови утисци поводом прочитаног. Напоменути да је списак лектире на сајту за српски језик.

	Главни дио часа
(35 минута)


	Представљање уџбеника који ће се користити у другом разреду:

· Ж. Станојчић-Љ.Поповић, Граматика српског језика.Правопис српског језика; МС,1993.
· Читанка за други разред средњих стручних школа;
-Милорад Телебак: Говоримо српски, „Глас Српски“ Бањалука;
-дијалектолошка карта

Европске породице језика/карта.
Разговор о садржајима у уџбеницима и упознавање се са планом и програмом. Ученици имају могућност да уџбенике прелистају, упознају се са њиховим садржајем, распоредом области у уџбеницима и да поставе питања уколико их имају.
Ученици се упућују на то да ће градиво из књижевности обухватати три велике области – књижевна периода, који ће се обрађивати по хронолошком распореду епоха. Скреће се пажња и на концепцију уџбеника у коме се на почетку сваке области налази списак кључних ријечи за дату област, опис друштвеноисторијских околности у којима се књижевна епоха јавља, преглед основних одлика дате епохе и најважнијих представника, а потом слиједе текстови књижевних дјела за обраду са питањима за тумачење.   
· Књижевност старог вијека– упознавање са одликама, значајем и књижевним формама епохе старог вијека, најзначајнијим писцима и дјелима овог периода као и културним и историјским приликама.
· Средњовјековна и народна књижевност– упознавање са појмом, карактеристикама, значајем, главним представницима и књижевним дјелима средњег вијека како у Европи, тако и код нас. 
· Књижевно насљеђе од хуманизма до просвјетитељства– упознавање са појмом, значајем, главним представницима и књижевним дјелима од хуманизма до просвјетитељства.
Сазнања из књижевног језика и правописа, такође, биће продубљивана и проширивана и обухватиће следеће теме:

· Књижевни језик – упознавање са развојем и стандардизацијом српског књижевног језика и правописа у XIX и XX веку.  Упознавање са књижевно-језичким варијантама, принципима језичке равноправности и језичком толеранцијом.  Обнављање одлика функционалних стилова. 
· Фонологија– утврђивање правописне норме српског књижевног језика кроз прихватљиве примјере и вјежбања са посебним освртом на правила гласовних алтернација и њихову правилну употребу у језичким нормама.
· Морфологија – утврђивање и проширивање знања о променљивим и непромјенљивим врстама речи, морфолошким и класификационим категоријама речи као и о промјени именица, замјеница, придева, бројева и глагола.  
Ученици се упознају и са тим да ће током године имати два писмена задатка као и са распоредом израде писмених задатака, два контролна и два теста. 

Ученицима се диктира списак лектире по распореду који је предвиђен Оперативним планом и програмом:

1. Септембар: „Еп о Гилгамешу“; Хомер:“Илијада и Одисеја“; „Библија“-одломци;
2. Октобар : почеци писмености и увод у народну књижевност.
3. Новембар: Ф.Петрарка:“Канцонијер“;Ђ.Бокачо “Декамерон“; Д. Алигијери:“Божанствена комедија“; В.шекспир: „Хамлет“; М.Држић:“Новела од Станца“;Молијер:“Тврдица“. 

4. Децембар: Д.Обрадовић: „Живот и прикљученија“
Ученицима се препоручује вођење дневника читања, који би подразумијевао систематичне и тематски организоване биљешке, које треба да садрже основне податке о аутору и дјелу, лична запажања и коментаре о прочитаном.

Ученици се подсјећају на материјал, који ће им бити потребан током рада на часовима (свеске, оловке различитих боја) као и на значај уредног биљежења онога што се на часу обрађује. 
Ученици се подсећају на начин и критеријуме оцењивања.

Ученици записују план и програм рада за септембар.

	Завршни дио часа
(5 минута)


	Ученици се упућују на то да за домаћи задатак обнове знања о правописним знацима и њиховој примјени, да према распореду читања започну од првог дјела и да читају. 



ИЗГЛЕД ТАБЛЕ 

УЏБЕНИЦИ: 


Ж. Станојчић-Љ.Поповић, Граматика српског језика.Правопис српског језика; МС,1993.


Читанка за други разред средњих стручних школа;


-Милорад Телебак: Говоримо српски, „Глас Српски“ Бањалука;





ОБЛАСТИ ИЗ КЊИЖЕВНОСТИ:				ОБЛАСТИ ИЗ ЈЕЗИКА:


Стари вијек						1. књижевни језик 


Средњи вијек


                                     				2. морфологија


просвјетитељство					3. правопис


хуманизам и ренесанса








